Nomenclatura trinomenałe

La nomenclatura trinomenałe el ze on sistema tasonòmego doparà in biołozia par ła clasifegasion sientìfega de łe forme de vita. El vien aplegà co na spece ła rezulta sudividesta in pì sotogrupi, i cuałi, de consevensa, no i nesèsita de èsar destinguesti e identifegai co na estension del sistema de nomenclatura binomenałe, che ła consiste inte ła zonta de on terso epìteto.

La zerarchia dei taxa inferiori al liveło spesìfego ła ze ła sevente:
sotospece (ssp./subsp.)
varietà (var./v.)
sotovarietà (subvar.)
Forma (forma/f.)
Grupo o sèrie
cultivar

No ze nesesàrio che tute łe categorie sora iłistae łe gàpia da èsarghe in tute łe partegołari spece.

Inte on mùcio de cazi, i ingrupaminti sotospesìfeghi i respècia ła rejonałità de na popołasion ła cuała, co l'izołamento zeogràfego (e de consevensa anca reprodutivo), spenzesta da difarenti presion ecołòzeghe, ła tende a evòlvar co dei adataminti conportamentałi e morfołòzeghi propi, ndando cusita verso on procedimento de speciasion.
Categoria:Clasifegasion sientìfega